CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56587)
  + [Valencià](/va/acuerdo/56690)






Selector de idioma

Leer

* [Español](/es/acuerdo/56259)
* [Valencià](/va/acuerdo/56073)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26

Data d'aprovació
:   18/02/2025

Data de publicació
:   20/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/56636)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56041)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56479)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26&url=https://www.boua.ua.es/va/acuerdo/56285)

**Títol:** CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 18 de febrer de 2025

CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26

1.      Presentació de sol·licituds

Podran sol·licitar l'ingrés en els ensenyaments oficials de Màster universitari que ofereix la Universitat d'Alacant, les persones que complisquen els requisits d'accés i admissió, d'acord amb el que disposen els articles 5, 6 i 6bis de la Normativa sobre títols oficials de Màster universitari de la Universitat d'Alacant ([BOUA de 20 de desembre del 2012](https://www.boua.ua.es/va/acuerdo/2243)) modificada de manera parcial posteriorment ([BOUA de 20 de desembre del 2017,](https://www.boua.ua.es/va/acuerdo/4492) i [BOUA de 25 de febrer del 2022](https://www.boua.ua.es/va/acuerdo/22274)).

Les persones interessades a sol·licitar plaça en algun dels estudis oficials de Màster universitari en la Universitat d'Alacant (Annex I) hauran de presentar la seua sol·licitud d'acord amb el calendari de preinscripció que s'indica a continuació:

- Període únic: del 17/03/2025 al 27/06/2025 fins a les 14 hores.

- Període extraordinari: a partir del 17/07/2025\*

\*El període extraordinari s'activarà únicament en aquells Màsters que no hagen cobert totes les places.

Tant en el període únic com en el període extraordinari es podran preinscriure les persones matriculades en estudis de grau que sol·liciten la matrícula condicionada d'acord amb el que es disposa en l'article 6bis de la Normativa sobre títols oficials de Màster Universitari (excepte en el Màster en Emergències i Catàstrofes i en el Màster en Anglès i Espanyol per a Finalitats Específiques, als quals només es podrà accedir si s'està en possessió del títol).

La sol·licitud de preinscripció es farà exclusivament per mitjà del formulari electrònic disponible en l'adreça següent: <https://sa.ua.es/va/preinscripcion-master/>

Les persones sol·licitants han d'adjuntar en el formulari de preinscripció:

·         Documentació exigida amb caràcter general: còpia del DNI, NIE o passaport en vigor, certificat acadèmic i còpia del títol d'accés o còpia del justificant de pagament de les taxes del títol d'accés. En el cas de sol·licitar la matrícula amb crèdits pendents de superar en el grau, s'haurà d'aportar còpia del certificat acadèmic on es reflectisquen aquests crèdits pendents de superar en el grau. No obstant això, per a les persones titulades per la Universitat d'Alacant o que hi estan cursant un grau, no serà necessari aportar aquesta documentació.

·         Documentació específica exigida en cada cas i indicada en el formulari de preinscripció de cada Màster.

2.      Estudi de sol·licituds

Accés

La Unitat d'Accés a Postgrau del Servei d'Alumnat estudiarà la documentació presentada per a determinar si la persona sol·licitant compleix els requisits d'accés arreplegats en la Normativa.

Admissió

Les Comissions Acadèmiques de cadascun dels Màsters estudiaran la documentació presentada, d'acord amb els requisits específics i criteris de valoració de mèrits que, si escau, establisca la memòria de verificació del Màster. Aquests criteris es poden consultar en la fitxa del Màster que està disponible en l'adreça: <https://web.ua.es/va/masters-oficials.html>

La comissió acadèmica de cada Màster introduirà, en l'aplicació establida a aquest efecte, els resultats de la baremació segons les següents categories:

·         Persones admeses(amb indicació de la puntuació obtinguda i l'ordre de prelació).

·         Persones no admeses (amb indicació dels motius d'exclusió).

En els resultats tindrà prioritat en l'admissió l'estudiantat que tinga el títol universitari respecte del que estiga pendent de finalitzar els estudis. Una vegada aplicat el barem amb els criteris específics de cada Màster, es prioritzaran i ordenaran en ordre descendent les sol·licituds de l'estudiantat titulat de major a menor puntuació. Les sol·licituds admeses de l'estudiantat no titulat se situaran després del llistat anterior, tenint preferència les que s'associen a un menor nombre de crèdits ECTS pendents per a completar els estudis d'accés. En este mateix llistat, si dos o més sol·licitants tenen la mateixa quantitat de crèdits ECTS pendents per a finalitzar els seus estudis, es prioritzarà als qui tinguen la nota mitjana més alta, fins a cobrir la totalitat de les places oferides pel Màster. Amb el mateix criteri s'ordenaran en ordre decreixent totes les sol·licituds en llista d'espera.

En els resultats definitius, als estudiants no titulats se'ls exclourà si:

1.El títol d'accés és alié a l'Espai Europeu d'Educació Superior.

2.El títol d'accés s'expedix per una institució d'educació superior de l'Espai Europeu d'Educació Superior (o de sistemes universitaris amb els quals es mantinga acord d'equivalència), però el nombre de crèdits ECTS pendents per a finalitzar estos estudis no s'ajusta a l'indicat en l'article 6bis de la Normativa sobre títols oficials de Màster Universitari de la Universitat d'Alacant.

3.      Resolució provisional d'admissions

La Unitat d'Accés a Postgrau del Servei d'Alumnat publicarà la resolució provisional d'admissions en la pàgina web <https://sa.ua.es/va/preinscripcion-master/resultats-de-la-preinscripcio-masters-universitaris.html>amb indicació del termini de presentació de reclamacions.

4.      Reclamacions a la resolució provisional d'admissions

En el termini fixat en la resolució provisional d'admissions, les estudiants i els estudiants podran presentar reclamacions per via electrònica, seguint les indicacions publicades en l'enllaç següent: <https://sa.ua.es/va/preinscripcion-master/resultats-de-la-preinscripcio-masters-universitaris.html>.

5.      Estudi de les reclamacions

Les reclamacions rebudes seran estudiades per la Unitat d'Accés a Postgrau del Servei d'Alumnat, si afecten el compliment dels requisits d'accés, o per les Comissions Acadèmiques dels Màsters si es tracta de reclamacions que afecten l'aplicació dels criteris d'admissió.

6.      Resolució definitiva d'admissions

Després de l'estudi de les reclamacions, la resolució definitiva sobre l'admissió a cadascun dels Màsters es publicarà en la pàgina web <https://sa.ua.es/va/preinscripcion-master/>

7.      Matriculació d'estudiants admesos

Les estudiants i els estudiants admesos hauran de formalitzar la matrícula en el termini establit a aquest efecte (es podrà accedir al calendari de matrícula a partir de la pàgina web <https://sa.ua.es/va/preinscripcion-master/>). En cas contrari, decauran en els seus drets d'admissió i matriculació.

Finalitzat el procés de matriculació, el moviment de les llistes d'espera serà gestionat des de les Facultats i Escola.

8.      Recursos

Contra la resolució definitiva podrà interposar-se recurs d'alçada en el termini d'un mes davant la rectora de la Universitat d'Alacant. Aquest recurs serà resolt pel Vicerector d'Estudiants i Ocupació, per delegació de la Rectora i, contra aquesta resolució, que esgota la via administrativa, cal interposar recurs contenciós administratiu davant dels jutjats corresponents d'aquest ordre jurisdiccional, en el termini de 2 mesos, que cal computar des de l'endemà de la notificació de l'acte administratiu.

9.      Publicació

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sa.ua.es/va/preinscripcion-master/>, que substitueix la notificació a les persones interessades i produeix els mateixos efectes.

10.  Protecció de dades

D'acord amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades en les sol·licituds de preinscripció, com també aquelles contingudes en la documentació que l'acompanye, amb la finalitat de registrar i gestionar acadèmicament i administrativament la seua participació de preinscripció en els estudis de Màster universitari per al curs acadèmic 2025-2026.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació.

En el marc dels tractaments esmentats, les dades de caràcter personal no podran ser cedides excepte obligació legal. Aquestes dades es facilitaran al Servei d'Alumnat, a òrgans de la mateixa Universitat i ales persones encarregades del tractament si fora necessari. Així mateix, es comunicaran les resolucions corresponents en la pàgina web indicada en la convocatòria.

La persona sol·licitant pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es](https://seuelectronica.ua.es/va/)).

Podeu consultar la informació addicional i detallada sobre protecció de dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

11.  Impugnació

Contra la convocatòria, que esgotaria la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la seua publicació, davant de la rectora, d'acord amb el que disposen els articles 123 i 124 de la Llei 39/2015.

A Alacant, 18 de febrer de 2025

La Rectora

P.D. de firma, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado

Llistat de màsters universitaris de la Universitat d'Alacant

1.       ADMINISTRACIÓ I DIRECCIÓ D'EMPRESES

2.       ADVOCACIA I PROCURA

3.       ANGLÈS I ESPANYOL PER A FINALITATS ESPECÍFIQUES (no admet estudiants amb crèdits pendents de superar en el Grau)

4.       ARQUEOLOGIA PROFESSIONAL I GESTIÓ INTEGRAL DEL PATRIMONI

5.       ARQUITECTURA

6.       AUTOMÀTICA I ROBÒTICA

7.       BIOMEDICINA

8.       BIOTECNOLOGIA PER A LA SALUT I LA SOSTENIBILITAT

9.       CÀLCUL I MODELITZACIÓ CIENTÍFICA

10.    CIBERSEGURETAT

11.    CIÈNCIA DE DADES

12.    CIÈNCIA DE MATERIALS

13.    COMUNICACIÓ DIGITAL

14.    COMUNICACIÓ I INDÚSTRIES CREATIVES

15.    CONSERVACIÓ DE LA BIODIVERSITAT I RESTAURACIÓ DEL MEDI MARÍ I TERRESTRE

16.    COOPERACIÓ Al DESENVOLUPAMENT

17.    DESENVOLUPAMENT D'APLICACIONS I SERVEIS WEB

18.    DESENVOLUPAMENT DE PROGRAMARI PER A DISPOSITIUS MÒBILS

19.    DESENVOLUPAMENT LOCAL I INNOVACIÓ TERRITORIAL

20.    DIRECCIÓ I PLANIFICACIÓ DEL TURISME

21.    DRET AMBIENTAL I DE LA SOSTENIBILITAT

22.    DRET DE DANYS

23.    economia amb ciència de dades

24.    ECONOMIA APLICADA

25.    ELECTROQUÍMICA. CIÈNCIA I TECNOLOGIA

26.    EMERGÈNCIES I CATÀSTROFES (no admet estudiants amb crèdits pendents de superar en el Grau)

27.    ENGINYERIA BIOMÈDICA

28.    ENGINYERIA DE CAMINS, CANALS I PORTS

29.    ENGINYERIA DE TELECOMUNICACIÓ

30.    ENGINYERIA GEOLÒGICA

31.    ENGINYERIA INFORMÀTICA

32.    ENGINYERIA QUÍMICA

33.    ENVELLIMENT ACTIU I SALUT

34.    ESPANYOL I ANGLÈS COM A SEGONES LLENGÜES/LLENGÜES ESTRANGERES

35.    ESTUDIS ANGLESOS AVANÇATS

36.    ESTUDIS LITERARIS

37.    ESTUDIS POLÍTICS, ECONÒMICS I SOCIALS CONTEMPORANIS D'AMÈRICA LLATINA

38.    GESTIÓ ADMINISTRATIVA

39.    GESTIÓ PESQUERA SOSTENIBLE

40.    GESTIÓ SOSTENIBLE I TECNOLOGIES DE L'AIGUA

41.    HISTÒRIA DE LA CIÈNCIA I COMUNICACIÓ CIENTÍFICA

42.    HISTÒRIA DE L'EUROPA CONTEMPORÀNIA: IDENTITATS I INTEGRACIÓ

43.    HISTÒRIA DEL MÓN MEDITERRANI I LES SEUES REGIONS. DE LA PREHISTÒRIA A l'EDAT MITJANA

44.    HISTÒRIA I IDENTITATS EN EL MEDITERRANI OCCIDENTAL (S. XV-XIX)

45.    INNOVACIÓ SOCIAL I DINÀMIQUES DE CANVI

46.    INTEL·LIGÈNCIA ARTIFICIAL

47.    INVESTIGACIÓ CRIMINAL I CIÈNCIES FORENSES

48.    INVESTIGACIÓ EDUCATIVA

49.    INVESTIGACIÓ EN CIÈNCIES DE LA SALUT

50.    NANOCIÈNCIA I NANOTECNOLOGIA MOLECULAR

51.    NOVES TECNOLOGIES I EFICIÈNCIA ENERGÈTICA EN EDIFICACIÓ

52.    NUTRICIÓ I ALIMENTACIÓ

53.    OPTOMETRIA AVANÇADA I SALUT VISUAL

54.    PALEONTOLOGIA APLICADA

55.    PLANIFICACIÓ I GESTIÓ DE RISCOS NATURALS

56.    PREVENCIÓ DE LA VIOLÈNCIA DE GÈNERE I INTERVENCIÓ DES D'UN ENFOCAMENT INTERDISCIPLINARI

57.    PREVENCIÓ DE RISCOS LABORALS

58.    PROFESSORAT D'EDUCACIÓ SECUNDÀRIA OBLIGATÒRIA I BATXILLERAT, FORMACIÓ PROFESSIONAL I ENSENYAMENT D'IDIOMES

59.    QUÍMICA AMBIENTAL I SOSTENIBLE

60.    QUÍMICA MÈDICA

61.    SALUT PÚBLICA

62.    SISTEMA DE JUSTÍCIA PENAL

63.    TRADUCCIÓ INSTITUCIONAL

64.    TREBALL SOCIAL EN L'ÁMBIT SANITARI

65.    TURISME CULTURAL

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2025-26](/va/acuerdo/56066)
      25/02/2025





[Carretera Sant Vicent del Raspeig s/n  
03310 Sant Vicent del Raspeig - Alacant  
 Tel. 29 477 9775 - Fax 82 859 7371](https://www.google.es/maps/@39.787835,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12819&trk=tyah&trkInfo=tarId%4K6564256936980%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)